text: Drenge begik hærværk
  20 februar 2013 kl. 10.39
  En flok drenge begik i aftes omfattende hærværk på banegården i Vejen.
  Nogle drenge smadrede i aftes ruder i venterummet og ødelagde informations- og reklamesøjler. Hærværket gik ud over banegården i Vejen.
  Kort efter anholdt politiet tre drenge på 13 og 14 år fra Vejen og Brørup.
  Det lykkedes to andre drenge at stikke af, men politiet ved, hvem de er, skriver JydskeVestkysten.
  Politiet efterforsker også en mistanke om, at drengene står bag en stribe grafittihærværk i Vejen.
  